Fidél Pálffy

Gróf Fidél Pálffy  - prídomok "Pálffy de Erdőd" (* 6. máj 1895, Svätý Jur† 2. marec 1946, Budapešť) bol šľachtic, ktorý bol popredným podporovateľom nacizmu v Maďarsku.

 Biografia 
Po vojenskej službe v prvej svetovej vojne žil na statku v Československu, neskôr odišiel do Maďarska, kde v dôsledku veľkej hospodárskej krízy v roku 1929 zbankrotoval.Philip Rees, Biographical Dictionary of the Extreme Right Since 1890, Simon & Schuster, 1990, p. 287

 Pro-nacistická aktivita 
V roku 1933 založil skupinu s názvom Maďarská nacionálno-socialistická strana a neskôr ju spojil s dvoma podobnými skupinami pod vedením Sándora Festeticsa a Zoltána Meskóa. V roku 1935 prevzal Pálffy výlučnú kontrolu nad touto skupinou, hoci sa jej nepodarilo prosperovať, pretože podpora smerovala k Gyulovi Gömbösovi.Philip Rees, Biographical Dictionary of the Extreme Right Since 1890, Simon & Schuster, 1990, p. 287 Zbavený vplyvu, Pálffy sa obrátil na nacistické Nemecko a stal sa agentom RSHA. Pri snahe o opätovné získanie vplyvu spolupracoval s Lászlóm Bakym a Ferencom Szálasim pri pokuse o otvorenie pro-nemeckej strany. To sa podarilo v roku 1941 obnovením maďarskej nacionálnej socialistickej strany (v porovnaní so Stranou šípových krížov bola však považovaná za konzervatívnu).

 Aktivizmus počas 2. svetovej vojny a poprava 
Pálffy sa stal dôležitým kontaktom pre Wilhelma Höttla v Maďarsku.Richard Breitman, Norman J. W. Goda, Timothy Naftali & Robert Wolfe, U.S. intelligence and the Nazis, Cambridge University Press, 2005, p. 266 Pálffy v rokoch 19441945 zastával funkciu ministra poľnohospodárstva za čo sa ako jeden z prvých členov vlády postavil po vojne pred súd. Ako člen jednej z popredných šľachtických rodín bol po skončení 2. svetovej vojny obvinený zo spolupráce s nacistami a napriek nedostatku dôkazov o vine bol v marci 1946 obesený.Philip Rees, Biographical Dictionary of the Extreme Right Since 1890, Simon & Schuster, 1990, p. 287

 Referencie 

Kategória:Maďarskí politici
Kategória:Ministri vlády Maďarska
Kategória:Popravení politici
Kategória:Maďarské osobnosti druhej svetovej vojny
Kategória:Uhorskí šľachtici
Kategória:Pálfiovci
Kategória:Antikomunisti
Kategória:Fašisti
Kategória:Osobnosti zo Svätého Jura
Kategória:Popravení obesením
Kategória:Slovenskí šľachtici